Diari Oficial de la Generalitat Valenciana


Sumari del DOGV 1379, del 12-09-1990 (1990/818681)

DECRET 133/1990, de 23 de juliol, del Consell de la Generalitat Valenciana, pel qual es crea el Consell Valencià de Formació Professional.
------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/23/133/dof/vci/html**

### Dades del document

Número de DOGV
:   1379

Data del DOGV
:   12-09-1990

Secció del DOGV
:   DISPOSICIONS GENERALS

Número del document
:   1990/818681


Data del document
:   23-07-1990

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 133/1990, de 23 de juliol, del Consell de la Generalitat Valenciana, pel que es crea el Consell Valencià de Formació Professional.  
L?Estatut d?autonomia atribueix a la Generalitat Valenciana competència plena en matèria d?ensenyament i competència d'execució de la legislació laboral, cosa que permet dur a terme actuacions en el camp de la formació professional que, amb una perspectiva global, permeten de donar resposta a les necessitats reals formatives que són requerides en l?àmbit laboral de la Comunitat Valenciana.  
En aquest marc, és convenient de disposar d'un òrgan on els agents econòmics i socials tinguen una participació activa en el disseny dels programes que haja de realitzar la Generalitat Valenciana en l?exercici de les seues competències pròpies.  
En atenció d'aquests motius és aconsellable la creació del Consell Valencià de Formació Professional com a òrgan d'assessorament que aporte, mitjançant les oportunes propostes d'estudis i anàlisis de les necessitats formatives, les suficients dades per tal de poder planificar programes de formació destinades a aconseguir uns millors nivells de qualificació dels treballadors, i també establir els criteris pels quals s'han de regir l?execució i control dels programes formatius.  
El Consell es configura, a més, com a òrgan de participació dels agents econòmics i socials implicats en l?àmbit de la formació professional, la qual cosa permetrà una escaient coordinació dels recursos i evitarà duplicitats en aquests, alhora que garantirà la consecució dels objectius plantejats d'acord amb les estratègies de desenvolupament previstes en el PEV II.  
Conseqüentment, a proposta conjunta dels consellers de Treball i Seguretat Social i de Cultura, Educació i Ciència, amb la deliberació prèvia del Consell de la Generalitat Valenciana, en sessió celebrada el dia 23 de juliol de 1990,  
DECRETE:  
Article primer  
Es crea el Consell Valencià de Formació Professional, en l?àmbit d'aquesta Comunitat Autònoma, com a òrgan consultiu, de concertació, de participació institucional i d'assessorament del Consell de la Generalitat en matèria de formació professional.  
Article segon  
Les funcions del Consell Valencià de Formació Professional seran les següents:  
a) Analitzar i estudiar les necessitats de formació professional en relació amb les qualificacions que demana el mercat laboral.  
b) Elaborar propostes de planificació de la formació professional.  
c) Seguir, conéixer el desenvolupament i valorar els resultats dels programes formatius d'ocupació.  
d) Informar sobre programes i accions formatives d'ocupació.  
e) Elaborar propostes de coordinació de totes les accions de formació professional dependents de la Generalitat.  
f) Demanar la participació de les universitats valencianes en els aspectes considerats oportuns pel que fa a les funcions que li són pròpies.  
g) Impulsar i proposar perfils professionals de distints nivells de qualificació per tal d'homologar les diverses especialitats amb vista a facilitar la lliure circulació de treballadors en el Mercat Interior Europeu.  
h) Totes les que tinguen connexió amb el tema de la formació professional permanent dels treballadors.  
Article tercer  
El Consell Valencià de Formació Professional estarà integrat pels següents membres:  
- El president.  
- El vice-president.  
- Vuit representants de la Generalitat Valenciana, un per cada conselleria, designats pels respectius consellers.  
- Vuit representants de les organitzacions sindicals que tinguen el caràcter de més representatives segons la Llei, designats pel Conseller de Treball i Seguretat Social a proposta dels òrgans competents del sindicat corresponent.  
- Vuit representants de les organitzacions empresarials que tinguen el caràcter de més representatives segons la Llei, designats pel Conseller de Treball i Seguretat Social a proposta dels òrgans competents de les esmentades Organitzacions.  
- El secretari que actuarà amb veu, però sense vot.  
Article quart  
El Consell Valencià de Formació Professional estarà constituït pel president, vice-president, consellers i secretari.  
Article cinquè  
La presidència correspon als Consellers de Treball i Seguretat Social i de Cultura, Educació i Ciència, els quals l'exerciran alternativament per períodes anuals.  
Correspon al president del Consell:  
a) La representació legal del Consell.  
b) Acordar la convocatòria de les sessions ordinàries i extraordinàries, i també la fixació de l'ordre del dia, tenint en compte les peticions dels consellers presentades amb el suficient temps.  
c) Presidir les sessions i moderar el desplegament dels debats.  
d) Decidir les votacions en cas d'igualtat.  
e) Visar les actes i certificacions dels acords del Consell.  
f) Assegurar el compliment de les funcions establertes en aquest reglament.  
g) Resoldre totes les qüestions que suscite l'aplicació d'aquest decret.  
El Conseller de Treball i Seguretat Social i el de Cultura, Educació i Ciència quan tinguen la Presidència del Consell podran delegar funcions, respectivament, en els directors generals encarregats de la formació professional del seu departament, els quals perdran llur condició de consellers, si la tingueren, i passara a ocupar el seu lloc en el Consell el corresponent substitut.  
Article sisé  
1. La vice- presidència serà exercida pel Director General d'Ocupació i Cooperació de la Conselleria de Treball i Seguretat Social, i per un director general de la Conselleria de Cultura, Educació i Ciència, alternativament pels períodes anuals en els que no exercesca la presidència el titular del seu departament.  
2. Correspon al vice-president:  
a) Substituir el president en els casos de vacant, malaltia, absència i altres causes d'impossibilitat, exercint les funcions que a aquest li siguen atribuïdes.  
b) Totes les altres funcions que el president li delegue.  
Article seté  
La designació dels representants consellers a què fa referència l'article 3 serà comunicada per escrit a la Secretaria del Consell per les organitzacions corresponents i pels Departaments indicats, respectivament.  
Correspon als consellers:  
a) Assistir a les reunions i participar en els debats, exposant llur opinió i formulant les propostes que creguen avinents.  
b) Exercir llur dret a vot.  
c) Proposar al president, per mitjà de la Secretaria del Consell, la inclusió de punts en l'ordre del dia de les sessions ordinàries i formular precs i preguntes. Quan la proposta d'inclusió en l'ordre del dia siga presentada per 1/3 dels consellers o ho acorda la Comissió Permanent, el tema s'inclourà preceptivament en l'ordre del dia.  
d) Sol·licitar la informació necessària per complir degudament les funcions assignades al Consell. Amb aqueix fi, s'haurà de formular per escrit la petició corresponent a la Secretaria o bé sol·licitar-la oralment al secretari durant la sessió del Consell.  
Article vuité  
1. Cadascun dels consellers de l'Administració Autonòmica disposarà d'un suplent designat pels respectius consellers, que el substituirà en les reunions del Consell, a les quals, per qualsevol motiu justificat, no hi puga assistir el titular.  
2. Els suplents dels consellers de l'Administració Autonòmica hauran de tenir almenys la categoria de cap de servei.  
3. A fi de cobrir les absències en el cas dels representants de les organitzacions sindicals i empresarials, aquestes remetran, respectivament, a la Secretaria del Consell, relació de tants suplents com titulars tinga assignades cadascuna. Aquesta relació podrà ser modificada pels respectius òrgans segons el procediment establert.  
Article nové  
Per exercir les funcions de conseller, les organitzacions sindicals i empresarials representades en el Consell tindran dret a les indemnitzacions econòmiques que estableixca el Consell de la Generalitat Valenciana.  
Article deu  
Perdran llur condició de conseller:  
a) Els representants de l'Administració Autonòmica per decisió del corresponent conseller que haurà de comunicar-ho a la Secretaria del Consell.  
b) Els representants de les organitzacions sindicals i empresarials, per acord de l?òrgan decisori corresponent de l?organització la representació de la qual tinga, i ho comunicarà a la Secretaria del Consell.  
c) Els representants de l'Administració, i també els de les organitzacions sindicals i empresarials, perdran llur condició de conseller per les causes generals establertes en l?ordenament jurídic.  
Article onze  
El secretari del Consell serà un funcionari amb categoria de cap de servei o nivell equivalent, qui actuarà amb veu però sense vot, nomenat a proposta conjunta dels Conseller de Treball i Seguretat Social i de Cultura, Educació i Ciència.  
Article dotze  
1. Correspon al secretari:  
a) La gestió dels assumptes del Consell i l?assistència a aquest.  
b) Fer les adients notificacions i citacions per ordre del president.  
c) Redactar i signar amb el vist-i-plau del president les actes de les reunions que es realitzen.  
d) Facilitar als conseller la informació i assistència tècnica necessària per al millor desenvolupament de les funcions a ells assignades.  
2. La Secretaria és la destinatària única dels actes de comunicació dels conseller amb el Consell i cal dirigir-hi tota mena descrits dels quals haja de tenir coneixement el Consell.  
3. El secretari disposarà d'un suplent, nomenat a proposta conjunta dels consellers de Treball i Seguretat Social i de Cultura, Educació i Ciència, que el substituirà en les reunions del Consell a les quals per qualsevol motiu justificat no hi puga assistir.  
Article tretze  
1. El Consell funcionarà en ple o en comissió permanent. També podrà actuar en comissions de treball quan així ho decidesca el ple o la comissió permanent.  
2. El Consell en Ple es reunirà com a mínim dues vegades a l'any o quan el convoque el seu president a iniciativa pròpia o per sol·licitud d'1/3 dels membres.  
3. La Comissió Permanent es reunirà almenys dues vegades a l'any, i totes les vegades que la convoque el seu president a iniciativa pròpia o a petició d'1/3 dels membres.  
Article catorze  
1. El Consell en Ple està format pel president, el vice-president, tots els consellers i el secretari.  
2. Correspon al Ple la realització de les funcions atribuïdes al Consell en l'article 2 d'aquest reglament.  
Article quinze  
Formen la Comissió Permanent:  
a) El president o persona en qui delegue.  
b) El vice-president.  
c) Tres representants de l'Administració Autonòmica.  
d) Tres representants de les organitzacions sindicals.  
e) Tres representants de les organitzacions empresarials.  
f) El secretari.  
Els representants als quals fan referència els apartats c), d) i e) seran designats per l?Administració i les organitzacions sindicals i empresarials, respectivament, entre qui siguen consellers del Ple del Consell.  
Article setze  
1. Correspon a la Comissió Permanent.  
a) Supervisar i controlar l'aplicació dels acords del Ple del Consell.  
b) Promoure totes les mesures que calguen per al millor acompliment de les finalitats del Consell.  
c) Totes les altres funcions que li siguen encomanades pel Ple del Consell o li estiguen atribuïdes en aquest reglament.  
2. La Comissió Permanent donarà compte dels seus treballs al Ple del Consell.  
Article disset  
1. El Ple del Consell o la Comissió Permanent podrà constituir comissions de treball, amb el nombre de representants que es considere necessaris i d'acord al mateix criteri de composició representativa i orgànica establert per la Comissió Permanent, les quals tindran com a competència la realització d'estudis i propostes concretes en els termes i terminis que els assenyale l?òrgan que les ha constituït. També s'hi podran encarregar assistències tècniques externes si així calgués per tal d'aconseguir l'acompliment de les finalitats.  
2. El Ple del Consell o la Comissió Permanent decidirà, en constituir les Comissions de Treball, el nombre d'experts sense dret a vot que cadascuna de les parts podran designar per assessorar-li en els ternes a tractar. Es podrà comptar, a més, amb la col·laboració d'altres organismes o departaments d'altres conselleries relacionats amb les matèries de formació professional, o assistències tècniques externes.  
3. Les comissions de treball previstes en aquest article retran compte de llurs treballs a l?òrgan que va decidir llur constitució.  
Article divuit  
1. Les sessions ordinàries seran convocades pels respectius presidents amb vuit dies hàbils d'antelació, tret que per altres raons d'urgència hagen de ser convocades amb caràcter extraordinari, en el qual cas es podran convocar amb dos dies naturals d'antelació.  
2. Les convocatòries hauran d'indicar el dia, l'hora i el lloc de les reunions a realitzar, i també l'ordre del dia, i incloure-hi, si s'escau, la documentació adequada per a l'estudi previ.  
3. En la citació per a la primera convocatòria s'inclourà la citació per a la segona.  
Article dinou  
1. El Ple del Consell i la Comissió Permanent quedaran vàlidament constituïts quart concórreguen 2/3, si més no, de llurs components en la primera convocatòria o la meitat més un dels membres en la segona.  
2. Només es podran adoptar acords sobre punts que figuren inclosos en l'ordre del dia, llevat que, en estar representades totes les parts que componen el Consell, s'acorda per unanimitat la inclusió en l'ordre del dia. Per a l'adopció d'acords caldrà la majoria dels vots dels assistents, i en cas d'igualtat es dirimirà amb el vot del president.  
3. El vot serà individual i secret tret que hi haja unanimitat entre els consellers sobre altra manera de votació.  
4. De cada sessió s?estendrà un acta que contindrà la indicació de les persones assistents, les que hi hagen intervingut, i també les circumstàncies de lloc i temps en què s'ha realitzat, els punts principals de la deliberació de manera succinta i substancial, la forma i resultats de la votació i el contingut dels acords.  
Els consellers podran fer constar en acta llur vot contrari a l'acord adoptat o llur abstenció i els motius que ho justifiquen.  
Les actes seran redactades i signades pel secretari amb el vist-i-plau del president, i s?aprovaran en la següent sessió, amb acompanyament del corresponent text de l'acta a la convocatòria.  
5. Qualsevol conseller té dret a sol·licitar la transcripció íntegra de la seua intervenció en cada sessió, sempre que aporte en l'acte el text escrit que es corresponga exactament i fidelment amb la seua intervenció, i es farà constar així en l'acta i s'unirà còpia autèntica de l?escrit a aquesta.  
DISPOSICIO ADDICIONAL:  
Les dotacions pressupostàries del Consell Valencià de Formació Professional seran a càrrec de la Conselleria de Treball i Seguretat Social després d'escoltat aquest.  
DISPOSICIONS FINALS  
Primera  
S'autoritza els consellers de Treball i Seguretat Social i de Cultura, Educació i Ciència perquè dicten totes les disposicions que calguen a fi de desplegar aquest Decret després d'informat el Consell Valencià de Formació Professional.  
Segona  
Aquest decret vigirà l?endemà de la publicació al Diari Oficial de la Generalitat Valenciana.  
València, 23 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller de Treball i Seguretat Social,   
MIQUEL DOMENECH PASTOR   
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI